./data/phi0474/phi005/phi0474.phi005.perseus-lat2.xml
M. Tullius Cicero
modo uterque  horum exercitum habuit  quaere, Hortensi, quoniam te recentia exempla delectant, quid fecerint  itane vero? Q  Catulus frumento est usus, pecuniam non coegit; P  Servilius quinquennium exercitui cum praeesset et ista ratione innumerabilem pecuniam facere cum posset, non statuit sibi quicquam licere quod non patrem suum, non avum Q  Metellum, clarissimum hominem, facere vidisset: C  Verres reperietur qui, quicquid expediat, id licere dicat? quod nemo nisi improbus fecerit, id aliorum exemplo se fecisse defendat?   at in Sicilia factitatum est   quae est ista condicio Siciliae? cur quae optimo iure propter vetustatem, fidelitatem, propinquitatem esse debet, huic praecipua lex iniuriae definitur?